Leah Manning

Dame Elizabeth Leah Manning (Perrett jaioa; Droitwich Spa, Worcestershire, 1886ko apirilaren 14a - Elstree, Hertfordshire 1977ko irailaren 15a) politikari britainiarra izan zen.1937ko maiatzean, Espainiako Gerra zibilean ia 4.000 haur eraman zituen Santurtziko portutik Ingalaterrara, Eusko Jaurlaritzarekin izandako lankidetzan.

Biografia

Lehen urteak 
St John's School-en hezi zen lehen urteetan Bridgwater-en eta ondoren Homerton Collegen (Cambridge). Cambridgeko irakasle bihurtu zen, eta Hugh Dalton gradu-laguna ezagutu zuen eta Fabian Elkartearekin eta Alderdi Laborista Independentearekin bat egin zuen. Bere eskola hiriko eremu pobre batean zegoen, eta hiriko agintariei presioa egin zien osasuna hobetzeko doako esnea eman ziezaien umeei, Cambridgeko Merkataritza Kontseiluan zuen posizioa erabiliz arazoa planteatzeko.

Politikari 
Leah Alderdi Laborista ingeleseko kidea izan zen. 1930ean, Irakasleen Batasun Nazionaleko lehendakari hautatu zuten. 1936ko Espainiako Gerra Zibilean, euskal haurrak errefuxiatu gisa ebakuatzeko Gobernu Britainiarrarekin kudeaketak hasi zituen pertsona izan zen. 

Hezitzaile entzutetsua, National Joint Committee for Spanish Relief Espainiako Errepublikako gobernuari laguntza humanitarioa emateko erakundea izan zena bultzatu zuen. Batzorde horren buru Atholleko dukesa izan zen, eta Leah Manning bidali zuen Bilbora. Harekin batera, Edith Pye Batzordeko kidea eta ebakuatuko ziren adingabeen osasun-azterketaz arduratu zen mediku-taldea ere izan ziren. Guztira 4.000 haur atera ziren.

Aitortzak 

 Manning Britainiar Inperioaren Ordenaren komandante izendatu zuten 1966an.

 Omenaldi gisa, 2002. urtetik, Bilboko Txurdinaga auzoko plaza batek bere izena darama. Birjinetxe ikastetxe publikoaren eta Gabriel Aresti etorbidearen arteko tartean dago. Plazak “W” itxurako kirol zirkuitua dauka, gimnasiarako hainbat tresnaz eta tresna bakoitzarekin egin daitezkeen ariketei buruzko panelez hornitua.
 Cambrigde Unibertsitateko Homerton Collegeko gela bati  Leah Manning izena jarri zioten haren omenez.
 Cambrigde Unibertsitateko Homerton Collegek, Leah Manning-ek emakumeen eta haurren eskubideen alde egindako lan bikainagatik plaka bat jarri zuen haren oroitzapen eta omenez.

Azken urteak 
Manning. Aktibo egon zen hezkuntza-lanean eta bere autobiografia (A Life for Education) 1970ean argitaratu zen. Azken urteak, 91 urte zituela hil aurretik, NUT Home-n igaro zituen erretiratutako maisu-maistrentzako etxean, Elstreen (Ingalaterra)

Erreferentziak 

Worcestershire konderriko jendea
Ingalaterrako politikariak
Emakume politikariak
Hezitzaileak
Espainiako Gerra Zibila Euskal Herrian
Erresuma Batuko Alderdi Laboristako politikariak
Sindikalistak
Britainiar Inperioko Ordenaren Dama komendadoreak
Ingalaterrako barrutietako Erresuma Batuko emakume parlamentariak
Erresuma Batuko parlamentariak 1929-1931